Nüüd pisut ansamblitest.   Tallinnast pärit Pilvikud jõudsid pärast kümne aasta pikkust rännakut psühhedeelse progeroki radadel lõpuks oma debüütplaadini. Hiljuti esitletud album «Päikesepatarei» sisaldab endas improvisatsioonilisi lugusid, mida on mõjutanud eelkõige 1970. aastate progekuningate parimad tööd. See bänd tekitab mõnusalt tuttava tunde kõigis vanades progefännides ja toob juurde uusi.